Fostul sef al Inspectoratului Scolar Buzau, Florina Stoian, care a castigat in instanta suspendarea ordinului de ministru prin care a fost demisa, a revenit, joi, la post, relateaza News.ro. Ea a anuntat ca tot joi au sosit la sediul institutiei reprezentantii Corpului de Control al ministrului Educatiei.





Florina Stoian a anuntat, joi, ca a revenit pe functia de conducere la Inspectoratul Scolar Judetean Buzau, dupa ce a fost sunata de colegi si informata ca miercuri seara, in jurul orei 19.00, a venit prin fax ordinul de reinstalare pe post.





In aceste conditii, ea a mers la serviciu, reluandu-si atributiile de inspector general.





Odata cu reinstalarea sa, a plecat din institutie Geta Burducea, cea pe care ministrul Liviu Pop a desemnat-o sa asigure interimatul.





Pe de alta parte, Florina Stoian a anuntat ca joi dupa-amiaza la sediul Inspectoratului au sosit reprezentantii Corpului de Control al ministrului Educatiei care verifica toate documentele din institutie, incepand din martie 2017 si pana in prezent.





Stoian a precizat ca se asteapta ca oficialii de la Bucuresti sa caute motive pentru ca ministrul sa o demita din nou.